જ્યારે તમે ટૂ વ્હીલર ચલાવતા હોય ત્યારે જો કોઇ બાબત સૌથી વધુ જરૂરી હોય તો એ હેલમેટ છે. જોકે હેલમેટ તમારી યોગ્ય સાઇઝ પ્રમાણે ખરીદવામાં આવે અને તમને સુરક્ષિત રાખી શકે તેવું હોય તે ઘણું જ જરૂરી છે. ફુલફેસ હેલમેટ ક્યારેય ખોટી પસંદગી સાબિત થતું નથી. જ્યારે ટૂ વ્હીલર્સનો અકસ્માત થાય છે, ત્યારે સૌ પહેલા માથું જમીન સાથે અથડાય છે અને તેવામાં માથાના ભાગે ગંભીર ઇજાઓ થવાની શક્યતાઓ વધી જાય છે. તેથી તમારા માથાને સુરક્ષિત રાખી શકે, એકદમ ફીટ બેસી શકે અને અકસ્માતમાં સુરક્ષા પૂરી પાડી શકે તેવું હોવું ઘણું જ જરૂરી છે.